**FUS-seminar - Høst 2020 - Sak 73/2020:
STUDIEPORTEFØLJE (2-årig) & Porteføljeutvikling (2-årig vs. 5-årig)**

FUS diskuterte prinsippene for hvilke 2-årige teknologimasterprogram NTNU bør ha i fremtiden - og kom frem til at følgende prinsipper kan ligge til grunn:

* Programmene skal ha god søkning, være godt gjennomførte, og kompetansen de utvikler hos kandidatene skal være etterspurt i arbeidslivet
* Programmene skal være robuste; de skal være både faglig og økonomisk bærekraftige
* Tvillingprogram bør unngås, dvs. at det ikke bør være en nasjonal og en internasjonal variant av samme studieprogram
* Samarbeidsprogram kan være aktuelt - dvs. program utviklet, gjennomført og ledet av flere ulike institusjoner nasjonalt / internasjonalt
* Det kan være noe overlapp på emner mellom fem-årige og tre-pluss-to-årige program, men overlappet skal ikke være omfattende
* Det skal være naturlige langsgående veier fra bachelor til master - uten at alle bachelorprogram skal forventes å ha et masterpåbygg
* Program under N5T og Erasmus Mundus bør behandles spesielt og med hovedvekt på samarbeidenes strategiske betydning.

Vedtak:

* FUS vil anvende de ovenfor angitte prinsipper i sin videre behandling av 2-årige teknologi-masterprogram